**Tisztelt Választópolgárok!**

A köztársasági elnök 2019. október 13. napjára, vasárnapra tűzte ki a **helyi önkormányzati általános választásokat**.

A Nemzeti Választási Bizottság - jogszabályi kötelezettségének eleget téve - a helyi önkormányzati választásokkal azonos napra, 2019. október 13-ára, vasárnapra tűzte ki a **nemzetiségi önkormányzati általános választásokat**.

A [www.valasztas.hu](http://www.valasztas.hu) oldalon megkereshetik, hol adhatják le a szavazataikat, és információkat találnak a választásokkal kapcsolatos legfontosabb tudnivalókról.

**Tisztelt Jelölő Szervezetek!**

Tájékoztatjuk Önöket, hogy nyilvántartásba vételük vagy a Nemzeti Választási Bizottság vagy a Területi Választási Bizottság hatáskörébe tartozik.

A Területi Választási Bizottság elérhetősége

* személyes ügyintézés esetén: Budapest V. kerület, Városház utca 7. (jegyzői iroda)
* írásbeli ügyintézés esetén: 1364 Budapest, Pf.: 112

**Tisztelt Független Jelöltek**!

Tájékoztatjuk Önöket, hogy az ajánlóív iránti igényüket a Helyi Választási Irodánál jelenthetik be. Az ajánlóívek átadása legkorábban 2019. augusztus 24. napjától történhet.

A Helyi Választási Iroda elérhetősége: 2316 Tököl, Fő utca 117. jegyzői iroda (06(24)520-910, [valasztas@tokol.hu](mailto:valasztas@tokol.hu), [jegyzo@tokol.hu](mailto:jegyzo@tokol.hu))

Tököl, 2019. július 30.

Gaál Ágnes

HVI vezető